Lorschi evangeliaar
Lorschi evangeliaar, ka Lorschi codex aureus ja codex aureus Laureshamensis on ajavahemikus 778–820 loodud silmapaistval kunstilisel tasemel ja rikkalikult illumineeritud ladinakeelne evangeliaar, tõenäoliselt valminud Frangi riigis ligikaudu Karl Suure või tema järglase Ludwig Vaga valitsusajal. Unikaalse väärtusega ja harvaesinevalt hästi säilinud näited Karolingide perioodi kunstist on nii käsikiri ise kui ka köite kaasi kaunistanud elevandiluust nikerdatud paneelid.